CELEX: 62017CA0723
Language: el
Date: 2019-06-26 00:00:00
Title: Υπόθεση C-723/17: Απόφαση του Δικαστηρίου (πρώτο τμήμα) της 26ης Ιουνίου 2019 [αίτηση του Nederlandstalige rechtbank van eerste aanleg Brussel (Βέλγιο) για την έκδοση προδικαστικής αποφάσεως] — Lies Craeynest κ.λπ. κατά Brussels Hoofdstedelijk Gewest, Brussels Instituut voor Milieubeheer (Προδικαστική παραπομπή — Οδηγία 2008/50/ΕΚ — Άρθρα 6, 7, 13 και 23 — Παράρτημα III — Εκτίμηση της ποιότητας του αέρα — Κριτήρια βάσει των οποίων δύναται να διαπιστωθεί υπέρβαση των οριακών τιμών διοξειδίου του αζώτου — Μετρήσεις πραγματοποιούμενες με τη χρήση σταθερών σημείων δειγματοληψίας — Επιλογή των κατάλληλων τοποθεσιών — Ερμηνεία των τιμών που καταγράφονται στα σημεία δειγματοληψίας — Υποχρεώσεις των κρατών μελών — Δικαστικός έλεγχος — Ένταση του ελέγχου — Εξουσία έκδοσης διαταγών)

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/4
            
         
      Απόφαση του Δικαστηρίου (πρώτο τμήμα) της 26ης Ιουνίου 2019 [αίτηση του Nederlandstalige rechtbank van eerste aanleg Brussel (Βέλγιο) για την έκδοση προδικαστικής αποφάσεως] — Lies Craeynest κ.λπ. κατά Brussels Hoofdstedelijk Gewest, Brussels Instituut voor Milieubeheer
      (Υπόθεση C-723/17) (1)
      
      (Προδικαστική παραπομπή - Οδηγία 2008/50/ΕΚ - Άρθρα 6, 7, 13 και 23 - Παράρτημα III - Εκτίμηση της ποιότητας του αέρα - Κριτήρια βάσει των οποίων δύναται να διαπιστωθεί υπέρβαση των οριακών τιμών διοξειδίου του αζώτου - Μετρήσεις πραγματοποιούμενες με τη χρήση σταθερών σημείων δειγματοληψίας - Επιλογή των κατάλληλων τοποθεσιών - Ερμηνεία των τιμών που καταγράφονται στα σημεία δειγματοληψίας - Υποχρεώσεις των κρατών μελών - Δικαστικός έλεγχος - Ένταση του ελέγχου - Εξουσία έκδοσης διαταγών)
      (2019/C 280/04)
      Γλώσσα διαδικασίας: η ολλανδική
      
         Αιτούν δικαστήριο
      
      Nederlandstalige rechtbank van eerste aanleg Brussel
      
         Διάδικοι στην υπόθεση της κύριας δίκης
      
      Lies Craeynest, Cristina Lopez Devaux, Frédéric Mertens, Stefan Vandermeulen, Karin De Schepper, Clientearth VZW
      κατά
      Brussels Hoofdstedelijk Gewest, Brussels Instituut voor Milieubeheer
      
         Διατακτικό
      
      
                  1)
               
               
                  Το άρθρο 4, παράγραφος 3, ΣΕΕ και το άρθρο 19, παράγραφος 1, δεύτερο εδάφιο, ΣΕΕ, σε συνδυασμό με το άρθρο 288, τρίτο εδάφιο, ΣΛΕΕ, και τα άρθρα 6 και 7 της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, έχουν την έννοια ότι ένα εθνικό δικαστήριο, επιληφθέν σχετικού αιτήματος ιδιωτών θιγόμενων άμεσα από την υπέρβαση των οριακών τιμών που καθορίζονται στο άρθρο 13, παράγραφος 1, της εν λόγω οδηγίας, οφείλει να ελέγξει εάν τα ευρισκόμενα εντός δεδομένης ζώνης σημεία δειγματοληψίας έχουν τοποθετηθεί σύμφωνα με τα κριτήρια τα οποία προβλέπει το παράρτημα ΙΙΙ, τμήμα Β, σημείο 1, στοιχείο ά, της εν λόγω οδηγίας και, σε αντίθετη περίπτωση, να λάβει κάθε αναγκαίο μέτρο έναντι της αρμόδιας εθνικής αρχής, όπως για παράδειγμα, εφόσον προβλέπεται από το εθνικό δίκαιο, να διατάξει τη χωροθέτηση των σημείων δειγματοληψίας σύμφωνα με αυτά τα κριτήρια.
               
            
                  2)
               
               
                  Το άρθρο 13, παράγραφος 1, και το άρθρο 23, παράγραφος 1, της οδηγίας 2008/50 έχουν την έννοια ότι, προκειμένου να διαπιστωθεί υπέρβαση οριακής τιμής καθοριζόμενης στο παράρτημα XI της οδηγίας αυτής σε περίοδο μέσου όρου διάρκειας ενός ημερολογιακού έτους, αρκεί να μετρηθεί επίπεδο ρύπανσης ανώτερο της τιμής αυτής σε ένα και μόνο σημείο δειγματοληψίας.
               
            
         (1)  ΕΕ C 104 της 19.3.2018.